joelniklaus/EU_Wikipedias huggingface dataset:
Dan Howell

Daniel James "Dan" Howell (s. 11. kesäkuuta 1991) on brittiläinen videobloggaaja ja radiojuontaja. Hänet tunnetaan erityisesti YouTube-kanavasta Daniel Howell, jolla on yli 6 miljoonaa tilaajaa. Vuosina 2013-2016 hän juonsi BBC Radio 1 -kanavalla yhdessä hyvän ystävänsä Phil Lesterin kanssa.

Howell syntyi ja kasvoi Wokinghamissa, Berkshiressä. Ennen YouTube-uran aloittamista hän työskenteli yrityksissä Focus DIY ja Asda. Myöhemmin Howell opiskeli Manchesterin yliopistossa, mutta keskeytti opintonsa keskittyäkseen YouTube-kanavaansa. Nykyisin Howell asuu yhdessä Phil Lesterin kanssa Lontoossa. Howell oli alun perin Phil Lesterin fani. He tutustuivat internetin kautta ja tapasivat myöhemmin 19 lokakuuta 2009 ja kuvasivat ensimmäisen videonsa yhdessä.

Howell latasi ensimmäisen YouTube-videonsa nimeltään "HELLO INTERNET" () vuonna 2009. Nykyisin hänen kanavallaan on yli 6 miljoonaa tilaajaa ja yli 600 miljoonaa näyttökertaa. Yleensä hän kertoo niillä omasta elämästään. Howellin muita kanavia ovat danisnotinteresting ja DanAndPhilGAMES sekä DanAndPhilCRAFTS, ensimmäinen mainituista kanavista on hänen sivukanavansa, toinen taas puolestaan pelikanava, jota hän ylläpitää yhdessä Lesterin kanssa. Kolmas kanava - DanAndPhilCRAFTS - on aprillipila, jonka takia kanavalla on vain kolme videota. Ensimmäisellä videolla he tekevät paperisia lumihiutaleita, toisella glitterinaamat (Glitterfaces) ja kolmannella he tekevät perunaleimaisimet. Lesterin ja Howellin fanikuntaa kutsutaan Phandomiksi.

Vuonna 2015 julkaistiin Phil Lesterin ja Dan Howellin kirjoittama omaelämäkerrallinen kirja The Amazing Book Is Not On Fire (kombinaatio hänen ja Philin Youtube-kanavistaan ja book-sanasta). Kirja kertoo heidän yhteisestä YouTube-urastaan ja sen hyvistä ja huonoista puolista. Vuonna 2015-2016 Dan ja Phil pitivät kiertueen The Amazing Tour Is Not On Fire, jonka aikana he kävivät Iso-Britanniassa, Amerikassa, Australiassa ja Euroopassa (Dublinissa, Berliinissä ja Tukholmassa). 5. lokakuuta 2016 YouTube Rediin ilmestyi kaksi elokuvaa heidän kiertueestaan, Toisessa elokuvassa - The Amazing Tour Is Not On Fire - on heidän koko lavaesityksensä ja toinen elokuva - Dan and Phil's Story of TATINOF - on dokumentti kiertueesta.

Aiheesta muualla 
 
 

Bloginpitäjät
Vuonna 1991 syntyneet
Elävät henkilöt
Willow Shields

Willow Shields (s. 1. kesäkuuta 2000) on yhdysvaltalainen näyttelijä. Hänet tunnetaan parhaiten Primrose Everdeenin roolista Nälkäpeli-elokuvasarjassa.

Vuonna 2015 hän osallistui yhdysvaltalaiseen Dancing with the Stars -ohjelmaan ja oli 14-vuotiaana nuorin kilpailija ohjelman historiassa.

Willow esiintyy ensimmäistä kertaa pääroolissa elokuvassa Into The Rainbow, joka saa ensi-iltansa Amerikassa ja Kiinassa marraskuussa 2016. Muista ensi-illoista ei ole vielä tietoa.

Lähteet 

Elävät henkilöt
Yhdysvaltalaiset näyttelijät
Vuonna 2000 syntyneet
Milla Ollikainen

Milla Ollikainen (s. 1974 Haapajärvi) on suomalainen kirjailija. Hän opiskeli toimittajaksi Jyväskylän yliopistossa. Ollikainen voitti Like Kustannuksen ja Suomen dekkariseuran Rikos kannattaa -kirjoituskilpailun 2012. Ollikainen on asunut vuosina 2001−2012 Kolarissa, jossa hän työskenteli Luoteis-Lappi-lehden päätoimittajana. Hänen esikoisteoksensa Veripailakat (2013) samoin kuin seuraava, Vesiraukka (2014), on dekkari, ja niiden tapahtumat sijoittuvat Ylläkselle. Vuonna 2021 Ollikainen työskenteli Seura-lehdessä.

Ollikaisen puoliso on kirjailija Aki Ollikainen, ja heillä on kaksi lasta. He asuivat Sammatissa Eeva Joenpellon kirjailijakodissa toukokuun loppuun vuonna 2015. Syksyllä 2020 he muuttivat lohjalaiseen omakotitaloon. Aki ja Milla Ollikaisen yhteinen kirjailijanimi on A. M. Ollikainen. Sitä he käyttävät yhdessä kirjoittamassaan dekkarissa Kontti (Otava 2021).

Teokset 
 
 
 
 Pirunkuru. Like, 2015. ISBN 978-952-01-1272-1 (Ennakkotieto)

Lähteet 

Suomalaiset kirjailijat
Suomalaiset päätoimittajat
Vuonna 1974 syntyneet
Elävät henkilöt
A-Mán temppeli

A-Mán temppeli on 1400-luvulla rakennettu temppeli Kiinassa, Macaon erityishallintoalueella. Temppeli on rakennettu taolaiselle meren ja merenkulkijoiden jumalalle, joka tunnettiin nimellä A-Má tai Mazu. Jumala on myös antanut Macaolle nimensä. Portugalilaiset tekivät Macaosta siirtomaansa 1500-luvulla, ja heidän suussaan nimeksi vakiintui Macao.

Temppelialue koostuu eri paviljongeista, joissa palvottiin merenjumalaa. Temppelissä yhdistyy taolaisuuden, buddhalaisuuden ja kungfutselaisuuden, sekä useiden kansanuskojen elementtejä. Temppelin sisäänkäynnin edustalla on puinen džonkin kuva, joka viittaa taruun jossa A-Má nousi maihin taifuunin riepottelemalta mereltä.

Lähteet

Macaon rakennukset ja rakennelmat
Temppelit
Embolotherium

Embolotherium oli Brontotheriidae-heimoon kuulunut suku, joka eli eoseenikaudella. Sukuun kuuluvien eläinten säkäkorkeus oli noin 2,5 metriä. Sitä esiintyi Itä-Aasiassa. Sukuun kuuluneilla oli nokassa levymäinen sarvi, jota ne ehkä käyttivät taisteluissa reviirin puolustamiseksi. Embolotheriumin hampaat olivat sopeutuneet pehmeiden lehtien syömiseen. Eoseenikaudella Aasian ilmasto oli monin paikoin kosteampi kuin nykyisin, koska Himalaja ei ollut vielä kohonnut yhtä korkealle. Himalaja alkoi kohota eoseenikauden lopulla, jolloin myös ilmasto alkoi muuttua kuivemmaksi. Sen seurauksena kasvillisuus muuttui, ja kasvisyöjänä Embolotherium kuoli sukupuuttoon.

Lähteet

Aiheesta muualla 
 Embolotherium, Dinosaurs.about.com
 Embolotherium, Prehistoric Fauna

Esihistorialliset nisäkkäät
The Maine

The Maine on yhdysvaltalainen vuoden 2007 tammikuussa perustettu rock -yhtye Tempesta, Arizonasta. Yhtyeen  nimi juurtaa juurensa bändin suuren esikuvan Ivoryn kappaleesta "The Coast of Maine".

Bändin jäsenet 
Nykyiset jäsenet
 John O'Callaghan - laulu, piano (2007–)
 Jared Monaco - soolokitara (2007–)
 Kennedy Brock - rytmikitara, taustalaulu (2007–)
 Garrett Nickelsen - basso (2007–) 
 Patrick Kirch - rummut, lyömäsoittimet (2007–)
Entiset jäsenet
 Ryan Osterman - kitara (2007)
 Alex Ross - kitara (2007)

Diskografia

Studioalbumit
 Can't Stop, Won't Stop (2008)
 Black & White (2010)
 Pioneer (2011)
 Forever Halloween (2013)
 American Candy (2015)
 Lovely Little Lonely (2017)

EP:t

 Stay Up, Get Down EP (2007)
 The Way We Talk EP (2007)
 ...And a Happy New Year (2008)
 This Is Real Life EP (2009)
 Daytrotter Sessions EP (2010)
 In Darkness & In Light (2010)
 Good Love - The Pioneer B-Sides (2012)
 Imaginary Numbers (2013)

Singlet

 Everything I Ask For (2008)
 Girls Do What They Want (2008)
 Into Your Arms (2010)
 Inside of You (2010)
 Right Girl (2010)
 Growing Up (2010)
 Listen To Your Heart (2011)
 Don't Give Up On Us (2011)
 Some Days (2011)
 You'll Never Know (2012)
 Happy (2013)
 Love and Drugs (2013)
 These Four Words (2013)
 Ugly On The Inside (2014)
 English Girls (2015)
 Miles Away (2015)
My Best Habit (2019)

Aiheesta muualla 
Yhtyeen virallinen nettisivu

Yhdysvaltalaiset rockyhtyeet
Retkikunta 44

Retkikunta 44 () on Kansainvälisen avaruusaseman 44. miehistö. Se alkoi 11.6.2015, kun Retkikunta 42/43 poistui Sojuz TMA-15M:llä ja asemalle jääneet siirtyivät siihen Retkikunta 43:sta.

Kornijenko ja Kelly osallistuvat vuoden kestävään lentoon ISS year long mission.

Miehistö

Lähde:Spacefacts

Lähteet

Aiheesta muualla 

 Kolme komeanpiukeaa painepukua - Tiedetuubi

Kansainvälinen avaruusasema
Valkeakosken kappelikirkko

Valkeakosken kappelikirkko on  arkkitehti Pekka Saareman suunnittelema 1958 rakennettu suorakaiteinen ja torniton pitkäkirkko, joka sijaitsee Valkeakosken hautausmaan yhteydessä. Kirkon pinta-ala on 450 neliötä ja siellä on 200 istumapaikkaa. Kirkon seinät ja katto on rakennettu yhteen sulautuviksi. Päädyt ovat sileitä kolmiopintoja, joissa on korkeat porrastetut lasimosaiikki-ikkunat. Kirkon pääsisäänkäynti on runkohuoneen toiselta sivulta ulkonevassa rakennusosassa. 12-äänikertaiset urut valmisti Kangasalan urkutehdas 1960, urkujen julkisivun suunnitteli Pekka Saarema. Alttarin lasimosaiikit Maan päältä kohti taivasta nouseva ihmisen toivo ja tuska, odotus ja ahdinko sekä Risti ja elämänpuu on tehnyt taiteilija  Mikko Vuorinen, samoin kuin takaikkunan mosaiikin Pyhän hengen laskeutuminen maan päälle. Kirkko peruskorjattiin  2011. Vuonna 2013 valmistuneen vihkiryijyn Helka lahjoittivat kirkkoon Valkeakosken Uudet Martat.

Lähteet 

Valkeakosken kirkkorakennukset
Suomen kivikirkot
Peliasema

Peliasema oli Sony PlayStation -pelikonsoleihin keskittynyt videopelilehti. Se perustettiin kesällä 1998 Pelit-lehden rinnalle, joka käsitteli tuolloin vain PC-pelejä. Peliaseman toimittajat olivat aluksi suurelta osin samoja kuin Pelit-lehdessä. Peliasema sulautettiin takaisin Pelit-lehteen, kun se joulukuussa 2001 laajensi aihepiiriään konsoleihin.

Lähteet 
 
 

Suomalaiset videopelilehdet
Ilmestymästä lakanneet suomalaiset aikakauslehdet
Peter Laviolette

Peter Laviolette (s. 7. joulukuuta 1964 Franklin, Massachusetts, Yhdysvallat) on yhdysvaltalainen jääkiekkovalmentaja, joka toimii NHL-seura Washington Capitalsin päävalmentajana.

Laviolette voitti Stanley Cupin Carolina Hurricanesin valmentajana vuonna 2006 ja valmensi Philadelphia Flyersin NHL:n loppuotteluihin vuonna 2010.

Keväällä 2017 Lavioletten valmentama Nashville Predators eteni Stanley Cup finaaleihin. Tammikuussa 2020 hän sai potkut päävalmentajan paikalta Syyskuussa 2020 Washington Capitals nimesi Lavioletten päävalmentajakseen.

Kansainvälisillä kentillä Laviolette on valmentanut Yhdysvaltain jääkiekkomaajoukkuetta maailmanmestaruuskilpailuissa 2004 ja 2005 sekä talviolympialaisissa 2006

Lähteet 
 Peter Laviolette NHL:n sivustolla 
 Peter Laviolette Legends of Hockey -sivustolla 
 Peter Laviolette The Internet Hockey Databasessa (HockeyDB.com) 
 Peter Laviolette Hockey-Reference.com -sivustolla

Viitteet 

Yhdysvaltalaiset jääkiekkovalmentajat
Vuonna 1964 syntyneet
Elävät henkilöt
Stardust (videopeli)

Stardust on shoot 'em up -tyyppinen ammuntapeli, joka julkaistiin Amigalle vuonna . 

Kolme vuotta myöhemmin BloodHouse julkaisi pelille Amiga CD32- ja DOS-koneisiin tarkoitetun jatko-osan Super Stardust. Huhtikuussa 2007 Sony Computer Entertainment julkaisi Super Stardust HD:n ladattavana pelinä PlayStation Networkissa.

Pelaaminen 
Peli on  Asteroids-klooni moderneilla muutoksilla, joita ovat muun muassa power-up-voimat, aluksen käyttämät suojakilvet, teknomusiikkiraita ja elävä värien käyttö.

Pelin tavoitteena on pelastaa Voi Levi -niminen prinsessa ilkeältä professori Schaumundilta (prinsessan nimi on viittaus  vuosina 1987-1999 myytyyn Valion levitteeseen). Lopputaistelu sijoittuu Imatra-nimiselle planeetalle. Kuuden ylhäältä päin kuvatun taistelukentän jälkeen pelikulma siirtyy aluksen taakse, jolloin alus siirtyy 3D-poimuajoon.

Kehitys 
Pelin ohjelmoija Harri Tikkanen aloitti pelin kehittämisen vuonna 1992 harrastusprojektina yhden grafiikkarutiinin ympäriltä. Ennen julkaisua pelin koodia kirjoitettiin paljon uudelleen, ja ainoastaan esirenderöity grafiikka on jäljellä ensimmäisestä pelattavasta versiosta.

Peli käännettiin myös PC:lle, mutta ei alkuperäisten ohjelmoijien toimesta. Pelin vuonna 1995 ilmestynyt Atari ST -käännös oli poikkeuksellinen julkaisu sikäli, että se tehtiin myöhemmän STe-tietokonemallin ominaisuudet hyödyntäen.

Vastaanotto 
Amiga Format -lehti antoi pelin uudelleenjulkaisulle pisteiksi 88 %.

The One -lehti antoi pelille pisteiksi 91 %.

Lähteet

Aiheesta muualla
 
 
 Codetapper's Amiga Site 

Scifipelit
Vuoden 1993 videopelit
Suomessa kehitetyt videopelit
Housemarque
Amiga-pelit
Atari ST -pelit
DOS-pelit
Sarkkinen

Sarkkinen voi tarkoittaa seuraavia:

järviä
 Sarkkinen, järvi Vihdissä Nuuksion kansallispuiston alueella

henkilöitä
 Hanna Sarkkinen (s. 1988), poliitikko (vas.)
 Kaija Mainio-Sarkkinen (1965–2016), pituushyppääjä
 Paavo Sarkkinen (s. 1937), diplomi-insinööri ja virkamies, merenkulkuneuvos
 Saara Kesävuori, aik. Sarkkinen, kirjailija
 Terttu Sarkkinen (s. 1931), keihäänheittäjä
 Tuukka Sarkkinen (s. 1999), pesäpalloilija
Kortekangas

Kortekangas on seuraavien suomalaisten henkilöiden sukunimi:

 Jaakko Kortekangas (s. 1961), oopperalaulaja
 Olli Kortekangas (s. 1955–), säveltäjä
 Paavo Kortekangas (1930–2013), teologi, piispa
Platybelodon

Platybelodon on sukupuuttoon kuollut norsueläimiin kuulunut suku. Se eli mioseenilta varhaiselle plioseenille Afrikassa, Pohjois-Amerikassa ja Euraasian mantereella. Se oli noin 3 metriä pitkä. Sillä oli alaleuassa kaksi alaspäin kääntynyttä syöksyhammasta.

Lähteet

Aiheesta muualla 
 Platybelodon About.com

Esihistorialliset norsut
Sallila Energia

Sallila Energia Oy (alkujaan Sallilan Sähkölaitos Osakeyhtiö) on vuonna 1914 perustettu, kolmesta yhtiöstä koostuva energiayhtiöiden konserni, joka toimii Lounais-Suomessa. Yhtiön pääpaikka on Alastarolla, joka kuuluu Loimaan kaupunkiin. Sallila Energia Oy omistaa yhdessä Haminan Energia Oy:n,  Keravan Energia Oy:n, Kokemäen Sähkö Oy:n, KSS Energia Oy:n, Köyliön-Säkylän Sähkö Oy:n, Nivos Energia Oy:n, Nurmijärven Sähkö Oy:n, Paneliankosken Voima Oy:n, Porvoon Energia Oy:n, Vatajankosken Sähkö Oy:n ja VSV-Energiapalvelu Oy:n kanssa Suomen Voima Oy:n, joka on yksi kahdeksastatoista suomalaisittain Fennovoimaa omistavan Voimaosakeyhtiö SF:n osakkaasta. 

Emoyhtiö Sallila Energia Oy omistaa sataprosenttisesti kaksi tytäryhtiötä Sallila Sähköasennus Oy:n ja Sallila Sähkönsiirto Oy:n. Konsernin liikevaihto vuonna 2014 oli 29,6 milj. € ja liikevoitto 5,1 milj. €. 

Yhtiön nimi juontaa juurensa Loimijoessa sijaitsevaan Sallilankoskeen ja siihen vuonna 1911 rakennettuun Sallilan voimalaitokseen. Entisen Vampulan kunnan kirkonkylän nimi on Sallila. Yhtiön toinen voimalaitos 2000-luvulla on vuonna 1955 valmistunut Vuolteen voimalaitos Alastarolla. Myös Vesikosken voimalaitos Loimaalla oli 1980-luvun lopulta alkaen Sallilan sähkölaitoksen omistuksessa mutta myytiin pois vuonna 1999.

Lähteet

Aiheesta muualla 
 Sallila Energian kotisivut
 Yritys- ja osakehistoriaa Pörssitiedossa

Suomalaiset energiayhtiöt
Loimaa
Real Friends

Real Friends on yhdysvaltalainen vuoden 2007 tammikuussa perustettu pop-punkyhtye Tinley Parkista, Illinoisista. Yhtye on julkaissut neljä EP:tä ja yhden studioalbumin. Tällä hetkellä yhtyeen levy-yhtiönä toimii Fearless Records.

Historia 
Kyle Fasel ja Dave Knox perustivat yhtyeen vuonna 2008. Dan Lambton liittyi pian yhtyeen solistiksi ja Eric Haines kitaristiksi. Brian Blake luki Twitteristä, että yhtye haki rumpalia ja otti yhteyttä. Loppuvuonna 2013 yhtye ilmoitti levytyssopimuksestaan Fearless Recordsin kanssa ja suunnitelmistaan julkaista studioalbumi seuraavana vuonna. Real Friends julkaisi ensimmäisen studio albuminsa, mikä kantoi nimeä "Maybe This Place Is The Same And We're Just Changing", 22. heinäkuuta 2014. Albumi debytoi Billboard 200 - listalla järjestysnumerolla 24.

Jäsenet 
 Brian Blake – rummut (2010–)
 Kyle Fasel – basso, taustalaulu (2010–)
 Eric Haines – rytmikitara (2010–)
 Dave Knox – soolokitara (2010–)
 Dan Lambton – laulu (2010–)

Diskografia

Studioalbumit

EP:t
 Cheap Talk and Eager Lies (2011)
 This Is Honesty (2011)
 Three Songs About the Past Year of My Life (2012)
 Acoustic Songs (2012)
 Everyone That Dragged You Here (2012)
 Put Yourself Back Together (2013)

Musiikkivideot

 "Summer" (2015)
 "I Don't Love You Anymore" (2014)
 "Loose Ends"  (2014)
 "Late Nights In My Car" (2013)

Aiheesta muualla 
Yhtyeen virallinen nettisivu

Pop punk -yhtyeet
Yhdysvaltalaiset alternative rock -yhtyeet
Nathalie Emmanuel

Nathalie Joanne Emmanuel (s. 2. maaliskuuta 1989 Southend-on-Sea, Essex, Englanti) on englantilainen näyttelijä. Hänet tunnetaan rooleistaan Daenerys Targaryenin tulkkina ja neuvonantajana Missandeina televisiosarjassa Game of Thrones sekä Ramsey-hakkerina elokuvassa Fast & Furious 7 (2015).

Emmanuelin äiti on kotoisin Dominicalta, isä on juuriltaan puoliksi englantilainen ja puoliksi Saint Lucialta. Emmanuel kasvoi Essexissä ja harrasti jo lapsena teatteria, laulamista ja tanssia. Kymmenvuotiaana hän esiintyi nuorena Nalana West Endin Leijonakuningas-musikaalissa.

Vuosina 2006–2010 Emmanuel esiintyi brittiläisessä Hollyoaks-saippuasarjassa Sasha Valentinen roolissa.

Emmanuel on esiintynyt HBO:n menestyssarjassa Game of Thrones keväällä 2013 esitetyltä kolmannelta tuotantokaudelta lähtien. Vuonna 2015 Emmanuel esiintyi ensimmäisessä suuremmassa roolissaan valkokankaalla toimintaelokuvassa Fast & Furious 7. Hänellä on rooli myös elokuvassa Labyrintti – Aavikkokokeet.

Lähteet

Aiheesta muualla 

 

Englantilaiset näyttelijät
Vuonna 1989 syntyneet
Elävät henkilöt
Jyrki Kallio

Jyrki Tapani Kallio (s. 1965) on Ulkopoliittisen instituutin tutkija, Kiinan tuntija ja kiinankielisen kirjallisuuden suomentaja. Hän on työskennellyt ulkoministeriössä lähetystöneuvoksena ja sitä ennen 1996–1999 lähetystösihteerinä Pekingissä. Kallio on valtiotieteen maisteri ja filosofian tohtori. Hänen erikoisalansa ovat Kiinan poliittinen kulttuuri, Kiinan ulkopolitiikka, Itä-Aasian alueelliset kysymykset, Kiinan yhteiskunta, perinteiset kiinalaiset oppisuunnat. Hän on ollut vuodesta 2017 alkaen Suomi–Kiina-seuran puheenjohtaja.

Kalliolle myönnettiin vuonna 2015 J. A. Hollon palkinto suomennoksesta Mestari Kongin keskustelut – kungfutselaisuuden ydinolemus ja Joel Toivolan satavuotisjuhlapalkinto. Hänelle on myönnetty Suomen Leijonan I luokan ritarimerkki

Julkaisut
 Tradition in Chinese Politics: The Party-state’s Reinvention of the Past and the Critical Response from Public Intellectuals. The Finnish Institute of International Affairs, 2011. UPI report, FIIA report. . ISBN 978-951-769-292-2
 Towards China's strategic narrative: on the construction of the historico-cultural roots of China's national identity in the light of the Chinese debate relating to the rise of traditional schools of thought, Rovaniemi: University of Lapland: 2016. Sarja: Acta Universitatis Lapponiensis, 339.  Väitöskirja, verkossa ISBN 978-952-484-937-1, painettu ISBN 978-952-484-936-4.

Suomennoksia
Jadekasvot: Valittuja tarinoita Kiinan muinaisajoilta. Wu Chucain ja Wu Diaohoun vuonna 1695 julkaisemasta proosa-antologiasta Guwen guanzhi valikoinut, suomentanut ja selityksin varustanut Jyrki Kallio. Gaudeamus, 2005. ISBN 951-662-947-4
Jadelähde: Valittuja kirjoituksia Kiinan keskiajalta. Wu Chucain ja Wu Diaohoun vuonna 1695 julkaisemasta proosa-antologiasta Guwen guanzhi valikoinut, suomentanut ja selityksin varustanut Jyrki Kallio. Gaudeamus, 2007. ISBN 978-952-495-029-9
Jadepeili: Valittuja kirjoituksia keisarillisen Kiinan kulta-ajoilta. Wu Chucain ja Wu Diaohoun vuonna 1695 julkaisemasta proosa-antologiasta Guwen guanzhi valikoinut, suomentanut ja selityksin varustanut Jyrki Kallio. Gaudeamus, 2008. ISBN 978-952-495-081-7
 Mestari Kongin keskustelut – kungfutselaisuuden ydinolemus. Suomentanut ja toimittanut Jyrki Kallio. Gaudeamus, 2014. ISBN 978-952-495-337-5
 Mengzi - Veljellisyyden tie. Suomentanut ja toimittanut Jyrki Kallio. Gaudeamus, 2020. ISBN 978-952-345-055-4
 Avain kungfutselaisuuteen - Valittuja kirjoituksia kolmelta vuosituhannelta. Suomentanut ja toimittanut Jyrki Kallio. Gaudeamus, 2022. ISBN 978-952-345-158-2

Lähteet

Aiheesta muualla
 Tietokirjailija ja kääntäjä Jyrki Kallio, Suomen Tietokirjailijat 29.4.2015

Suomalaiset diplomaatit
Suomentajat
Suomalaiset politiikan tutkijat
Vuonna 1965 syntyneet
Elävät henkilöt
Botkinin tipat

Botkinin tipat olivat suomalaisissa apteekeissa aikoinaan myyty lääkevalmiste jota käytettiin erityisesti flunssan ja vatsakipujen hoitamiseen. Tipat olivat saaneet nimensä Venäjän keisarien Aleksanteri II:n ja Aleksanteri III:n henkilääkärinä toimineen Sergei Botkinin (1832-1889) mukaan.

Lähteet 

Lääkkeet
Tung Chee-hwa

Tung Chee-hwa (; s. 1937) oli Hongkongin ensimmäinen hallintojohtaja sen jälkeen, kun Yhdistynyt kuningaskunta luovutti alueen Kiinalle vuonna 1997. Hän erosi tehtävistään vuonna 2005 virallisesti terveyssyiden takia saatuaan ensin kritiikkiä Pekingistä tehottomuudesta.

Elämäkerta
Tung syntyi rikkaaseen perheeseen Shanghaissa vuonna 1937. Hänen isänsä oli Oriental Overseas Container Line -nimisen laivayhtiön perustaja. Tung muutti Hongkongiin ollessaan kymmenvuotias ja vuonna 1982 hän peri isänsä aseman laivayhtiössä. Vuonna 1993 Hongkongin viimeinen brittikuvernööri Chris Patten nimitti hänet kaupungin hallintoon. Tungista tuli myös poliittisesta kokemattomuudestaan huolimatta suosikkiehdokas suunnitellun vallanvaihdoksen jälkeiseen hallintojohtajan asemaan, sillä hänestä pitivät niin britit kuin kiinalaiset ja hongkongilainen talouseliittikin. 400-hengen vaalikomitea valitsikin hänet hallintojohtajaksi suurella äänten enemmistöllä.

Virkakaudellaan Tung pyrki uudistamaan siirtomaahallinnon aikaista järjestelmää ja aloitti esimerkiksi suuren asuntojen rakennuskampanjan. Tätä hankaloitti kuitenkin Aasian talouskriisi ja Tungia syytettiin sitä seuranneesta asuntomarkkinoiden romahduksesta, sekä myös tukijoidensa suosimisesta. Tästä huolimatta Tung valittiin myös seuraavalle kaudelle vuonna 2002. Tungin toisella virkakaudella tuli uusia ongelmia. SARS-epidemia ja sitä seurannut paniikki hankaloittivat elämää Hongkongissa vuoden 2003 alussa. Saman vuoden heinäkuussa Tungin ajama keskushallintoa vahvistava lakiuudistus herätti 500 000:n henkilön mielenosoitukset ja siitä jouduttiinkin luopumaan liberaalipuolueen vedettyä kannatuksensa aloitteelle. Pekingin puoluejohtajat arvostelivat Tungia heikkoudesta ja vuonna 2005 hän joutuikin eroamaan virallisesti terveyssyiden takia. Uransa jälkeen Tung sai kuitenkin Grand Bauhinia Medal -kunniamerkin, sekä kaksi kunniatohtoriutta työstään Hongkongissa.

Lähteet

Hongkongin hallintojohtajat
Vuonna 1937 syntyneet
Elävät henkilöt
Tuulikki Alkio

Alli Kirsti Tuulikki Alkio o.s. Holvia (15. joulukuuta 1920 Helsinki – 12. huhtikuuta 2007 Espoo) oli suomalainen toimittaja ja lehdistösihteeri. Hän suoritti ylioppilastutkinnon vuonna 1939 ja opiskeli sen jälkeen sekä Helsingin yliopistossa että Yhteiskunnallisessa korkeakoulussa. Hänen vanhempansa ovat kirvesmies Martin Holm ja Hilja Lindfors.

Toimittajana Alkio aloitti Karjalan Sanomissa (ent. ja myöh. Maakansa > Suomenmaa) Viipurissa, jossa hän työskenteli jatkosodan aikana 1942–1944. Hän työskenteli toimittajana myös Ilkassa 1944–1946, Maakansassa 1946–1952 ja Suomen Sosialidemokraatissa ennen kuin siirtyi Kansaneläkelaitoksen lehdistösihteeriksi. Tässä toimessa hän työskenteli vuosina 1967–1984 ja toimi samalla Kansanvakuutuslehden toimitussihteerinä (3.) Kirjoittaessaan Alkio käytti nimimerkkiä Venla.

Alkio avioitui toimittaja Sameli Alkion kanssa vuonna 1944, ja avioliitosta syntyi kaksi lasta. Pariskunta erosi vuonna 1956.

Teos 
 toim. Jos jokainen putoaisi paikaltaan. Kansaneläkelaitos, 1982. ISBN 951 6691218. (Kansaneläkelaitoksen Vammaisten vuoden 1981 kirjoituskilpailun aineistosta valittuja kirjoituksia.)
 Kotikuntamme, Postisäästöpankki, 1965.

Luottamustoimet 
Espoon kunnanvaltuuston jäsen 1961–1964
Suomen Sosiaalidemokraattisen liittotoimikunnan jäsen ainakin vuonna 1964
Television ohjelmaneuvoston jäsen 1967–70

Palkitsemiset 
Alkio on palkitti SLR:n ritarimerkillä vuonna 1964 ja tiedonjulkistamisen valtionpalkinnolla vuonna 1983.

Lähteet

Suomalaiset toimittajat
Vuonna 1920 syntyneet
Vuonna 2007 kuolleet
Luettelo Marokon hallitsijoista

Tämä on luettelo Marokon hallitsijoista vuodesta 789 jolloin Marokon valtio perustettiin. Vuodesta 1957 Marokon hallitsija sai kuninkaan arvonimen. Sitä ennen hallitsijat kantoivat sulttaanin arvonimeä.

Idrisid - dynastia
 Idris ibn Abdullah  eli Idris I (788-791)
 Rashid, 791-802
 Idris II - (791-828)
 Muhammad ibn Idris - (828-836)
 Ali ibn Muhammad, tunnettu nimellä Ali I (836-848)
 Yahya ibn Muhammad, eli Yahya I - (848-864)
 Yahya ibn Yahya, eli Yahya II - (864-874)
 Ali ibn Umar, eli Ali II - (874-883)
 Yahya ibn Al-Qassim, eli Yahya III - (883-904)
 Yahya ibn Idris ibn Umar, eli Yahya IV - (904-917)
 Fatimidien hallinto - (922-925)
 Al-Hajjam al-Hasan ibn Muhammad ibn al-Qassim - (925-927)
 Fatimidien hallinto - (927-937)
 Al Qasim Gannun Rif-vuorilla - (937-948)
 Abudul Aish Ahmad Rif-vuorilla- (948-954)
 Al-Hasan ibn Gannun, eli Hassan II, Rif-vuorilla - (954-974)

Almohad- kalifaatti

 Abu Bakr ibn Umar (n. 1060–1072)
Youssef ibn Tachfine (1072–1106)
Ali ibn Yusuf (1106–1142)
Tachfine (1142–1146)
Ibrahim ibn Tachfine (1146)
Ishaq (1146–1147)
 Abd al-Mu'min (1145–1163)
 Abu Ya'qub Yusuf I (1163–1184)
 Abu Yusuf Ya'qub al-Mansur (1184–1199)
 Muhammad an-Nasir (1199–1213)
Abu Yaqub Yusuf II (1213–1224)
Abdul-Wahid I (1224)
Abdallah al-Adil (1224–1227)
Yahya (1227–1235)
Idris I (1227–1232)
Abdul-Wahid II (1232–1242)
Ali (1242–1248)
Umar (1248–1266) 
Idris II (1266–1269)

Marinid-dynastia 
Abu Yahya ibn Abd al-Haqq (1244–1258)
Umar (1258–1259)
Abu Yusuf Yaqub ibn Abd Al-Haqq (1259–1286)
Abu Yaqub Yusuf an-Nasr (1286–1306)
Abu Thabit Amir (1307–1308)
Abu al-Rabi Sulayman (1308–1310)
Abu Sa'id Uthman II (1310–1331)
Abu al-Hasan Ali ibn Othman (1331–1348)
Abu Inan Faris (1348–1358)
Muhammad II  as Said (1359)
Abu Salim Ali II (1359–1361)
Abu Umar Taschufin (1361)
Abu Zayyan Muhammad III (1362–1366)
Abu l-Fariz Abdul Aziz I (1366–1372)
Abu l-Abbas Ahmad (1372–1384)
Musa ibn Faris (1384–1386)
Al-Wathiq (1386–1387)
Abu l-Abbas Ahmad (1387–1393)
Abu Faris Abdul Aziz II (1393–1396)
Abdullah (1396–1399)
Abu Said Uthman III (1399–1420)
Abdalhaqq II (1420–1465)

Idrisid - dynastia
Muhammad ibn Ali Idrisi-Joutey (1465–1471)

Wattasid - dynastia
Abu Zakariya Muhammad al-Saih al-Mahdi (1472–1505)
Abu Abdallah Muhammad I (1505–1524)
Abul Abbas Ahmad (1524–1545)
Nasir ad-Din al-Qasri (1545–1547)
Abul Abbas Ahmad (1547–1549)
Ali Abu Hassun (tammik..–syyskuu. 1554)

Saadi - dynastia
Mohammed ash-Sheikh (1549–1554, 1554–1557)
Abdallah al-Ghalib	(1557–1574)
Abu Abdallah Mohammed II (1574–1576)
Abu Marwan Abd al-Malik I (1576–1578)
Ahmad al-Mansur (1578–1603)
Abou Fares Abdallah (1603–1608)
Zidan el Nasir ( 1608–1628)
Abu Marwan Abd al-Malik II (1627–1631)
Al Walid ibn Zidan (1631–1636)
Mohammed esh Sheikh es Seghir (1636–1655)
Ahmad el Abbas (1655–1659)

Dila'i valtakausi
Muhammad al-Hajj ad-Dila'i (1659–1663)

Alaouite-dynastia

Sulttaanit

Kuninkaat

Marokko
Shebaan maatila

Shebaan maatila on kiistelty maa-alue Golanin kukkuloilla Israelin miehittämällä alueella. Maakiistan osapuolina ovat alueen miehittänyt Israel, sekä aluetta itselleen vaativa Libanon. Syyria tukee Libanonin vaatimuksia alueeseen, mutta YK:n mielestä alue kuuluu Syyriaan.

Maantiede
Shebaan maatilan alue on nimetty Shebaan kylän mukaan, joka sijaitsee Libanonin puolella alueesta pohjoiseen. Pinta-alaa Shebaan maatilalla on noin kymmenen neliökilometriä ja se koostuu varsinaisesti 14:stä maatilasta Hermonvuoren länsirinteillä. Alue on noin 14 kilometriä pitkä ja 2,5 kilometriä leveä. Alueen korkeus merenpinnasta vaihtelee 400 metristä 2 000 metriin. Itse Shebaan kylä kuuluu kiistatta Libanoniin, mutta Shebaan maatilan alueen rajaa ei ole koskaan määritelty tarkasti.

Historia
Ennen vuoden 1967 kuuden päivän sotaa Shebaan maatilan aluetta hallitsi Syyria, mutta sen maanviljelijöillä oli Libanonin kansalaisuus. Israel otti alueen haltuunsa miehittäessään muun Syyriaan kuuluvan Golanin kukkuloiden alueen ja vuonna 1981 se liitti Golanin ja sen mukana Shebaan maatilan itseensä, vaikkakaan liitosta ei ole tunnustettu kansainvälisesti. Israelin vetäydyttyä Etelä-Libanonista vuonna 2000 YK päätti alueen olevan osa Syyriaa, mutta että alueen hallinnosta olisi sovittava Syyrian ja Israelin kesken. Käytännössä alue on edelleen Israelin hallinnoima. Libanonilainen Hizbollah-järjestö on käyttänyt Israelin joukkojen oloa alueella syynä jatkaa aseellista vastarintaa näitä vastaan.

Lähteet

Golanin kukkulat
Kiistanalaiset alueet
Lahden Työväen Palloilijat

Lahden Työväen Palloilijat (lyh. LTP ja vuodesta 1999 alkaen TP-Lahti) on lahtelainen urheiluseura. Se on rekisteröity yhdistykseksi vuonna 1980.

LTP:n miesten jalkapallojoukkue pelasi Suomen kolmanneksi korkeimmalla sarjatasolla Kakkosessa 11 kautta vuosina 1992–1997 ja 1999–2003. Kaudella 2004 se pelasi vielä Uudenmaan piirin Kolmosessa, josta se suljettiin kesken kauden.

Lähteet 

Entiset suomalaiset jalkapalloseurat
Lahtelaiset urheiluseurat
Åländska Mästerskapen

Åländska Mästerskapen (suomeksi Ahvenanmaanmestaruuskilpailut) on Ahvenanmaalainen jalkapallon vuosittain järjestettävä mestaruussarja. Niitä on järjestetty aina vuodesta 1943 asti. Kilpailuja järjestää Ålands Fotbollförbund. Kilpailuissa ratkotaan mestaruudet viidessä sarjassa. Sarjat ovat: Miehet, Naiset, Pojat 13-14 ja 15-16, ja Tytöt 14-16. Naisten ja nuorten sarjoja ei tosin ole saatu joka vuosi järjestettyä. Sarjaan osallistuvien joukkueiden tulee olla lajiliiton alaisia. Miesten kilpailuja on hallinnut IFK Mariehamn 44 voitollaan. Se on myös hallitseva mestari vuoden 2014 kilpailuista.

Säännöt 
Ahvenanmaanmestaruuskilpailujen säännöt noudattelevat pääosin normaalin jalkapalloturnauksen sääntöjä sellaisin poikkeuksin, että peliaikaa on vain 2 × 40 minuuttia ja joukkueiden vaihtopelaajien määrä on seitsemän. Pelaajavaihdot suoritetaan niin sanottuina lentävinä vaihtoina.

Mestarit 
Oheisessa taulukossa on esitetty kaikki miesten sarjan voittaneet joukkueet vuodesta 1943 alkaen.

Lähteet 
 ÅM Ålands Fotbollförbundin sivuilla 
 Säännöt-pdf  
 ÅM- ja ÅC-voittajat (sivu 9) 

Ahvenanmaa
Suomen jalkapallokilpailut
Koomikot

Koomikot on 31. maaliskuuta 2015 TV5-kanavalla alkanut viihdeohjelma, jossa kuusi kotimaista koomikkoa istuvat saman pöydän ääreen kertomaan urastaan ja elämästään. Ohjelmassa esiintyivät Pirkka-Pekka Petelius, Pirjo Heikkilä, Sami Hedberg, Miitta Sorvali, Heikki Silvennoinen ja Jarkko Tamminen. Ohjelmaa juonsi Roope Salminen. Ohjelman viimeinen jakso esitettiin 5. toukokuuta 2015.

Ohjelman ensimmäinen jakso teki esityskanavansa TV5:n katsojaennätyksen 305 000 katsojallaan. Koomikot perustuu ruotsalaisen näyttelijän Felix Herngrenin kehittämään formaattiin En Clown till Kaffet.

Jaksot

Lähteet 

Suomalaiset televisiosarjat
2010-luvun televisiosarjat
TV5:n televisio-ohjelmat
Palosaaren kirkko

Palosaaren kirkko on  alun perin rukoushuoneeksi vuonna 1910 rakennettu arkkitehti Alfred Wilhelm Stenforsin suunnitelmaan perustuva kivinen jugend-tyylinen pitkäkirkko Vaasan Palosaarella. 

Kirkon vieressä on seurakuntatalo, jonka on suunnitellut arkkitehti Sulo Kalliokoski vuonna 1968.

Historia 
Alun perin kirkko rakennettiin rukoushuoneeksi vuonna 1910 ja sitä kutsuttiin nimellä rukoushuone Betania, mikä viittaa Uuden testamentin kylään. Nimitys kuitenkin vaihtui Palosaaren kirkoksi Turun tuomiokapitulin annettua oikeuden viettää tiloissa ehtoollista., vaikkakin nimen vakiintuminen tapahtui hiljalleen. Kirkossa järjestettiin ensimmäinen jumalanpalvelus 4. syyskuuta 1910.

Kirkon kuoriseinät ja lehterit maalattiin ruskeiksi 1970-luvulla ja koko kirkko entisöintiin 1980-luvulla.

Arkkitehtuuri 
Kirkon pääsisäänkäynnin vieressä on keskiakselista sivussa oleva huippuun päättyvä torni, jota korotettiin A.W. Stenforsin piirustusten mukaan vuonna 1935. Kirkon tornissa sijaitsevat kaksi kelloa, jotka asetettiin vuonna 1936. Kuoripääty on kulmikas ja sen takana on matalampi asuntona käytetty tila. Runkohuoneessa on aumakatto ja pitkillä ulkosivuilla sarja poikkipäätyjä. Kirkkosalissa on kolme laivaa, sivulaivoissa lehtereiden yläpuolella on tasakatot ja keskilaivassa puinen taitekatto. Sakasti on alttarin takana runkohuoneessa. Kirkon pinta-ala on 517 neliötä ja siellä on istumapaikkoja 400 hengelle. Alttaritaulun Kristus Betaniassa vuodelta 1912 on maalannut Alexandra Frosterus-Såltin. Arkkitehti Stenfors suunnitteli alttaritaulun ympärille vaaleasta tammesta tehdyt kehykset. Lennart Segerstråle on tehnyt sivuikkunoiden 12 lasimaalausta vuonna 1929 ja kuori-ikkunoiden lasimaalaukset vuonna 1938, jotka lahjoitti arkkitehti Stenfors. Aiheiltaan lasimaalaukset kuvaavat muun muassa Jeesuksen syntymää, kastetta ja elämää. Kirkon 30-äänikertaiset urut on valmistanut Urkurakentamo Veikko Virtanen. Kirkon kattokruunu on peräisin vuodelta 1925 ja se on tuotettu helsinkiläisessä taidepajassa.

Lähteet 

Vaasan kirkkorakennukset
Suomen kivikirkot
Palosaari
Ålandscupenin kausi 2005

Ålandscupenin kausi 2005 oli Ålands Fotbollförbundin järjestämän Ålandscupenin 63. kausi, jonka finaaliottelu pelattiin Wiklöf Holding Arenalla 19. heinäkuuta 2005. Turnaukseen osallistui yhdeksän joukkuetta.

Ottelut 
Åländska Mästerskapenin ylemmän sarjan kaksi parasta (MIFK ja HIK) ja alemman sarjan paras joukkue (JIK), pääsivät suoraan ensimmäisistä kierroksista läpi.

Lähteet 
 Ålands Fotbollförbundin vuosikertomus 2005 (s. 5) 

Ahvenanmaa
Suomen jalkapallokilpailut
Euro Hockey Challenge 2011

Euro Hockey Challenge 2011 alkoi 1. huhtikuuta ja turnauksen viimeiset pelit pelattiin 17. huhtikuuta.

Katso myös 
 Euro Hockey Tour 2010–2011

Vuoden 2011 jääkiekko
Al Khums

Al Khums () on kaupunki Libyassa Al Murgubin kunnassa Välimeren rannalla. Kaupungin väkiluku on noin 202 000. Vuosina 1983-1995 kaupunki oli Khomsin kunnan hallinnollinen keskus.

Libyan kaupungit
Shrine of New Generation Slaves

Shrine of New Generation Slaves on Riversiden viides studioalbumi, joka julkaistiin 18. tammikuuta 2013. Musiikin on säveltänyt Riverside ja sanoittanut Mariusz Duda.

Kappaleet

2CD -ja vinyylipainoksen bonuskappaleet

Kokoonpano 
 Mariusz Duda – laulu, akustinen kitara, basso, ukulele
 Piotr Grudzinski – kitara
 Piotr Kozieradzki – rummut
 Michał Łapaj – kosketinsoittimet, Hammond-urut

+

 Marcin Odyniec – sopraanosaksofoni ("Deprived"), alttosaksofoni ("Night Session – Part Two")

Arvostelut 
 Bloody Disgusting: 
 Sputnikmusic:

Lähteet 

Vuoden 2013 albumit
Riversiden albumit
Evita (musikaali)

Evita on Andrew Lloyd Webberin säveltämä ja Tim Ricen kirjoittama musikaali, joka kantaesitettiin Lontoossa 1978 ja New Yorkin Broadwayllä vuotta myöhemmin. Webber ja Rice julkaisivat musikaalin alun perin konseptialbumina vuonna 1976, minkä olivat huomanneet hyväksi tavaksi vuoden 1972 rockoopperansa Jesus Christ Superstar lanseerauksessa.

Evita-musikaali kertoo Argentiinan entisen presidentin Juan Perónin puolisosta Eva Perónista. Sen tunnetuimmaksi lauluksi on muodostunut ”Don’t Cry for Me Argentina”, joka nousi konseptialbumilta irrotettuna Julie Covingtonin esityksenä Britannian singlelistan ykköseksi jo 1977, vuotta ennen musikaalin kantaesitystä. Musikaali sai Lontoossa Olivier-palkinnon sekä Broadwayllä kolme Tony-palkinto ja New York Drama Critics’ Circle -palkinnon näytäntökauden 1979–1980 parhaana musikaalina.

Vuonna 1996 sai ensi-iltansa musikaalin pohjalta tehty samanniminen elokuva, jonka nimiosaa esitti Madonna.

Suomessa Evitaa on esitetty ainakin Kemin kaupunginteatterissa 1986, Tampereen Teatterissa 1994, Helsingin Kaupunginteatterissa 2006, Åbo Svenska Teaterissa 2008, Tampereen Työväen Teatterissa 2014 ja Seinäjoen kaupunginteatterissa 2020.

Lähteet

Brittiläiset musikaalit
Olivier-palkinnon saajat
Suvi Parrilla

Suvi Parrilla (s. 1974 Helsinki) on suomalainen mediataiteilija, VJ ja videovisualisti. Hän on valmistunut kuvataiteiden maisteriksi Taideteollisesta korkeakoulusta ja aikaisemmin opiskellut Turun taideakatemiassa.

Parrilla on tehnyt ja tuottanut performanssitaidetta aktiivisesti vuosina 2007-2012. Hän on Presentaatio performanssi- ja esitystaiteen tiedotuskeskus ry:n perustajajäsen ja toiminut lisäksi Muu ry:n hallituksessa sekä jäsenvalintalautakunnassa. Presentaatio on vaikuttanut suomalaisen performanssi- ja esitystaiteen asemaan monipuolisesti, muun muassa julkaisemalla adressin oman toimikunnan saamiseksi Taiteen keskustoimikuntaan. 

Parrilla on  toiminut mm. Suomen valotaiteen seura FLASH hallituksen jäsenenä ja keskittynyt vuodesta 2012 enenevissä määrin mediataiteeseen. 
Parrilla tunnetaan elektronisen musiikin visualisoijana nimellä VJ Suvi Suvereeni tai VJ SSuvereeni. Vuonna 2012 hän teki kiinteästi yhteistyötä Ishmail Sandstroemin ja Ismo Alangon projektissa Ishmail ja Ismo Iltamat. Vuonna 2014 hän oli mukana video-ohjaajana Turun filharmonisen orkesterin Kullervo-oopperassa. Hän on tehnyt yhteistyötä myös lasten- ja nuorten kulttuurin parissa Valon Voimat -festivaaleilla, Lahden Nuorisoteatterin sekä nukketeatteri Maria Baricín digitaalisen lavastuksen parissa.
VJ kulttuuria ja audiovisuaalista taidetta Parrilla on edistänyt Aavistus Festivalin työryhmässä yhdessä Folded Visualsin , Random Doctorsin ja Anni Laserin kanssa.
2020 hän aloitti VJ-lähtöisen stream-ohjelmaa Aavistus On Air nettiradio SAYFM:llä yhdessä Anni Laserin kanssa. Ohjelma koostaa arkistoa suomalaisesta VJ-kulttuurista.
Lisäksi Parrilla on toiminut juontajana Basso Radion ”Sunnuntai Siskot” -ohjelmassa vuonna 2013.

Aiheesta muualla 

 taiteilijan verkkosivu
 [Aavistus Festival]
 [ YLE: Retretin maagiset luolat kuohuttivat kansaa 1980-luvulla – nyt ne herätetään uudelleen henkiin digitaiteella ja kuudella miljoonalla eurolla]
 [YLE: Performanssitaideteos antaa ostajalleen kokemuksen]
 Performance Studio Lilith
 Performanssipankki

Suomalaiset performanssitaiteilijat
Suomalaiset videotaiteilijat
Vuonna 1974 syntyneet
Elävät henkilöt
Nya Östis

Nya Östis on vuonna 2015 perustettu ruotsinkielinen paikallislehti joka ilmestyy Loviisassa. Sen synnyn taustalla on Borgåbladetin ja Östra Nylandin yhdistyminen Östnylandiksi, jossa ei loviisalaisten mielestä ole riittävästi paikallista aineistoa.

Lehden ensimmäinen numero ilmestyi 28.4.2015. Sen päätoimittaja Kim Wahlroos kuuluu lehden perustajiin. Wahlroos on Östra Nylandin entinen päätoimittaja.

Näytenumeron painos on 8 900, ja se jaetaan kaikkiin talouksiin Loviisassa ja Lapinjärvellä.

Päätoimittajana Nya Östiksessä aloitti 1.8.2019 loviisalainen kirjailija ja toimittaja Carita Liljendahl.

Lähteet

Aiheesta muualla
 Nya Östis

Suomalaiset paikallislehdet
Loviisan media
Third World Posse

Third World Posse on EP Sepulturalta Third World Posse julkaistiin Australiassa. EP sisältää studioversion Dead Embryonic Cells, Cover-Version Dead Kennedys Drug Me:sta ja 3 kappaletta Under Siege- Kotivideosta.
Third World Posse nauhoitettiin ja julkaistiin vuonna 1992. Sepultura oli pari viikkoa lomalla kiertueesta, milloin Third World Posse nauhoitettiin.

Kappaleet

Lähteet 

Sepulturan albumit
Vuoden 1992 EP:t
Starkki

Starkki oli Suomessa toimiva rakennustarvikkeita myyvä ketju. Sillä oli 22 toimipistettä ja noin 1 000 työntekijää. Starkin omisti tanskalainen DT-Group, joka puolestaan kuuluu kansainväliseen Wolseley-konserniin. Vuonna 2012 Starkki oli Suomen 120:nneksi suurin yritys liikevaihdossa mitattuna.

Alkuvuodesta 2014 DT Group ilmoitti ostavansa myös Puukeskuksen. 1.8. Starkki- ja Puukeskus-yhtiöt sulautuvat Puukeskus Holding Oy:hyn. Tässä yhteydessä Puukeskus Holding Oy:n nimeksi muutetaan DT Finland Oy. Starkki ja Puukeskus jatkavat DT Finland Oy:n itsenäisinä toimialoina, joten brändinimet Starkki ja Puukeskus ovat edelleen käytössä. Yrityksen nimeksi tuli Stark.

Historia
Starkki on perustettu Viipurissa vuonna 1868 Starckjohann & Co -nimellä. 1990-luvun rakennuslaman seurauksena voimakkaasti kasvanut Starckjohann-Telko joutui yrityssaneeraukseen ja käytännössä Suomen Yhdyspankin haltuun.  Saneerauksessa Starckjohann-Telkon Starkki-toimiala yhtiöitettiin ja myytiin tanskalaiselle Danske Traelast A/S:lle (DT) vuonna 2000. Vuonna 2003 Danske Traelast puolestaan myytiin sijoitusyhtiö CVC:lle sekä toimivalle johdolle. Brittiläinen Wolseley Ltd osti DT-yhtiön vuonna 2008.

Lähteet

Aiheesta muualla 
 https://www.porssitieto.fi/poistuneet/starckjohann.shtml

Suomalaiset yritykset
Rautakauppa
Vieraan käden oireyhtymä

Vieraan käden oireyhtymä eli vieraan käden syndrooma on tila, jossa ihmisen jompikumpi käsi (käsivarsineen) ei ole hänen hallittavissaan kunnolla. Se saattaa johtaa vaikkapa siihen, että oireyhtymästä kärsivän ihmisen käsi väkisin hakkaa hänen omat kasvonsa mustelmille tai että hän ottaa laukusta esineen väkisin – jopa hänen itsensä huomaamatta –, tai siihen, että käsi napittaa napit henkilön huomaamatta. 

Vieraan käden oireyhtymään voi liittyä jalan vaikea hallittavuus. Jalka on samalla puolella kuin hallitsematon tai vaikeasti hallittava käsi.

Joskus vieraan käden oireyhtymä johtuu aivokurkiaisen katkaisemisesta. Osassa tapauksista vieraan käden oireyhtymä aiheutuu kortikobasaalisesta degeneraatiosta.

Populaarikulttuurissa
 Stanley Kubrickin elokuvan Tohtori Outolempi nimihenkilö, jota esittää Peter Sellers, kärsii vieraan käden syndroomasta.

Lähteet 

Sairaudet
Markku Salo (asianajaja)

Markku Salo (5. helmikuuta 1953 Pietarsaari – 28. heinäkuuta 2012 Turku) oli varatuomari ja asianajaja.

Salo valmistui Turun yliopiston oikeustieteellisestä tiedekunnasta ja perusti oman asianajotoimistonsa vuonna 1984. Hän oli opiskellessaan aktiivinen Akateemisessa sosialidemokraattisessa yhdistyksessä ja oli perustamassa turkulaista urheiluseura Pontevaa. Lisäksi hän oli vuonna 1985 perustetun paikallisradio Auran Aaltojen ensimmäinen toimitusjohtaja.

Salo kirjoitti kaksi tietokirjaa ja toimi Narsistien uhrien tuki ry:n varapuheenjohtajana. Ennen kuolemaansa Salo työskenteli Hilkka Ahteen asianajajana tämän työpaikkakiusaamisjutussa. Salo kuoli pitkäaikaiseen sairauteen 59-vuotiaana.

Kirjat

Lähteet 

Suomalaiset asianajajat
Suomalaiset tietokirjailijat
Vuonna 1953 syntyneet
Vuonna 2012 kuolleet
Italian Formula 4

Italian Formula 4 on vuonna 2014 käynnistynyt FIA:n hallinnoima Formula 4 -sarja, jonka kilpaillut käydään pääosin Italiassa. Sarja sai alkuunsa kun se korvasi vuonna 2014 Formula Abarth -sarjan. Auton suunnittelee ja rakentaa italialainen Tatuus. Auton mallinimi on Tatuus F4-T014. Sen moottorina toimii 1.4 litran Abarth-turbo. Renkaat tulevat Pirelliltä. Sarjassa ajetaan yhtenä viikonloppuna kolme kisalähtöä. Pisteitä jaetaan siten että kahdesta ensimmäisestä startissa jaetaan kymmenelle parhaalle kuljettajalle pisteitä 25, 18, 15, 12, 10, 8, 6, 4, 2, 1. Kolmannessa startissa pisteitä jaetaan kahdeksalle parhaalle 13, 11, 9, 6, 5, 4, 2, 1. Lisäksi sarjassa jaetaan yksi piste paalupaikan ajaneelle kuljettajalle ja nopeimmasta kierroksesta on tarjolla viisi lisäpistettä. Sarjan mestaruuden ovat voittaneet Lance Stroll, Ralf Aron ja Marcos Siebert. Tallimestaruuden on voittanut Prema Powerteam kahteen kertaan.

Formula-sarjat
Italian moottoriurheilu
Rurik Ahlberg

Rurik Ahlberg (s. 1972) on Mustasaaren kunnanjohtaja. Mustasaaren kunnanvaltuuston valitessa kunnanjohtajan 25. tammikuuta 2007 hän sai 24 ääntä, Alice Linnas sai 19 ääntä eikä kolmas ehdokas, Anders Kjellman, saanut yhtään ääntä. Ahlberg on valtiotieteiden maisteri ja lisensiaatti. Hän on RKP:n ehdokkaana vuoden 2015 eduskuntavaaleissa.

Lähteet 

Mustasaaren kunnanjohtajat
Vuonna 1972 syntyneet
Elävät henkilöt
Huume-Suomen historia

Huume-Suomen historia on Yleisradion tuottama dokumenttisarja, joka kertoo siitä, miten nykyään huumeina pidetyt aineet tulivat Suomeen. Sitä ennen kannabis, oopiumi, morfiini, heroiini, kokaiini ja amfetamiini olivat lähinnä lääkeaineita, joita myös satunnaisesti väärinkäytettiin. 

Huume-Suomen historia -sarjaan kuuluu neljä puolituntista televisiodokumenttia ja neljä verkkodokumenttia.

Tekijät
 Riikka Kaihovaara – ohjaaja
 Marko Niemi – ohjaaja
 Nina Sternros – tuottaja

Katso myös
 Huumeiden historia Suomessa

Aiheesta muualla
 Huume-Suomen historia Facebookissa.
 Huume-Suomen historia Yle 14.08.2015.

Suomalaiset dokumenttiohjelmat
Päihdeaiheiset teokset
Thomas Romain

Thomas Romain on ranskalainen animaattori, joka tunnetaan parhaiten Code Lyokon tekijänä.

Ranskalaiset animaattorit
Trigonostylopidae

Trigonostylopidae oli Astrapotheria-lahkoon kuulunut heimo. Tähän heimoon on aikaisemmin sijoitettu sukuja, joiden on myöhemmin ajateltu joko muodostavan oman lahkonsa tai kuuluvan lahkoon Litopterna. Ainoa heimoon varmasti kuuluva suku on Trigonostylops, joka eli paleoseenikaudelta eoseenikaudelle. Trigonostylops muistutti sukua Astrapotherium.

Lähteet 
 

Meridiungulata
Henri Haapamäki

Henri Haapamäki (s. 6. tammikuuta 1989) on suomalainen aktiiviuransa päättänyt ralliautoilija. Hän kilpaili pääosin Junior WRC -sarjassa Hannu's Rally Teamin Citroënillä. Haapamäki ajoi ensimmäisen rallinsa vuonna 2008 Ford Escort RS2000 -autolla. Haapamäen kartanlukijana toimii Marko Salminen.

Haapamäen debyytti rallin MM-sarjassa tapahtui vuoden 2013 Suomen rallissa, jossa hän sijoittui kokonaiskilpailussa sijalle 30. Haapamäen paras sijoitus MM-sarjan osakilpailussa on 15:s sija Suomen rallista vuodelta 2014. Hän oli tuossa kisassa myös nopein kaksivetoisten autojen kuljettaja. Saman vuoden Walesin rallissa hän oli Junior WRC- ja WRC3-luokkien kolmas. Huhtikuussa 2015 Haapamäki teki WRC-sopimuksen Hannu's Rally Teamin kanssa. 

Vuoden 2015 Suomen rallissa Haapamäki ajoi Junior WRC-luokassa 16 pohja-aikaa, koko rallin 20:lle erikoiskokeelle. Kolmannella erikoiskokeella sattunut rengasrikko toi Haapamälle 2min30s takaa-ajo aseman, mutta Haapamäki nousi tämän jälkeen hurjan ajon jälkeen vain 0,5s päähän luokan voittaneesta Ranskan Quentin Gilbertistä.  

Kaudelle 2016 Haapamäki siirtyi Rallicrossin SM-sarjaan ja saavutti heti debyytti-kaudellaan SRC-luokan hopeaa. Kaudella 2017 Haapamäki jatkaa Rallicrossin SM-sarjassa.

Muu toiminta 
Haapamäki on toiminut Ylelle ralliasiantuntijana ja tehnyt Mikko Hirvosen kanssa sarjaa moottoriurheilusta.

Lähteet 

Suomalaiset ralliautoilijat
Vuonna 1989 syntyneet
Elävät henkilöt
Christopher Alesund

Christopher Carl Albin Alesund (taiteilijanimi GeT_RiGhT, s. 29. toukokuuta 1990 Tukholma) on ruotsalainen tietokonepelaamisen ammattilainen. Hän pelaa Counter-Strike: Global Offensivea. Alesund kuului yhteen maailman tunnetuimmista CS:GO -joukkueista, Ninjas in Pyjamasiin, jossa hän on pelasi vuodesta 2012 vuoteen 2019. Nykyään Alesund pelaa ruotsalaisjoukkue Team Dignitaksessa.

Historia ja pelityyli
Alesund siirtyi NiPiin vuonna 2012 saksalaisesta SK Gamingista. NiPin riveissä hän on voittanut muun muassa kahdesti DreamHack-turnauksen. Entisen joukkueensa fnaticin, jota Alesund edusti vuodet 2009-2010, riveissä hän voitti kerran DreamHackin. Vuosina 2013 ja 2014 Alesund on valittu maailman parhaaksi CS:GO -pelaajaksi ja häntä pidetään myös yhtenä kaikkien aikojen parhaista CS:GO:n pelaajista. GeT_RiGhT:illa on äärettöman taidokas tähtäys sekä täydellinen peliäly joukkueensa sisällä. Hänen pelityylinsä useasti estää vihollisjoukkueen strategiat, joka auttaa NiP:iä.

Saavutukset
Counter-Strike Global Offensive pelissä Christopher voitti yhdessä Ninjas in Pyjamasin kanssa vuonna 2014 pelatun ESL One Cologne major turnauksen. Vuonna 2016 hän saavutti joukkueensa kanssa voiton DreamHack Malmö-turnauksessa. NiP voitti myös vuoden 2015 Summer Assembly-tapahtuman CS:GO-turnauksen.

Ammattilaisura

Cristopher aloitti pelaamisen lapsena isoveljensä Robinin avustuksella. Hän pelasi Quakea, Doomia, AQ2:ta, Quake2:a. Myöhemmin Alesund tutustui Counter-Strikeen, josta tuli hänen intohimonsa. 

Cristopherin ensimmäinen kunnon voitto oli Fnatic-joukkueen kanssa vuonna 2009 IEM III Global Finaalissa. Se oli hänen ensimmäinen turnauksensa ja Fnaticia pidettiin altavastaajana koko turnauksen ajan. Hän sanoi: "Olimme olleet yhdessä joukkueena 2-3 kuukautta ja kävelimme turnauksesta ulos kainalossa 50 000$ ensimmäisestä sijasta oli mahtava tunne erityisesti, koska olin vasta 18-vuotias." Hänen toinen mahtava hetkensä oli, kun hänet julistettiin vuoden Counter-Strike pelaajaksi vuosina 2013 ja 2014 ja vuoden eUrheilu-pelaajaksi toisena vuonna. Hänen lempitapahtumansa oli vuoden 2009 e-Stars Soulissa, Etelä-Koreassa. "Se tapahtuma oli enemmänkin vierailemista Koreassa ja käymässä läpi Soulia. Christopherin toiseksi mieluisin tapahtuma oli vuoden 2014 ESL One Katowice. "Yleisö oli paras ja kiihkein mitä olen ikinä nähnyt.", sanoo Christopher.

Alesund valittiin maailman toiseksi parhaaksi pelaajaksi vuosina 2010 ja 2011 ja maailman parhaaksi pelaajaksi vuosina 2013 ja 2014. Vuonna 2015 hän oli sijalla 11.

Varusteet

Lähteet 
 GeT_RiGhT

Viitteet 

Ruotsalaiset elektronisen urheilun ammattilaiset
Vuonna 1990 syntyneet
Elävät henkilöt
Puurula

Puurula on seuraavien henkilöiden sukunimi:

 Joni Puurula (s. 1982), jääkiekkomaalivahti
 Jukka Puurula (s. 1971), muusikko
 Heidi "Vera" Puurula (s. 1971), laulaja ja sanoittaja
Busy Doin’ Nothin’

”Busy Doin’ Nothin’” on ruotsalaislaulaja Ace Wilderin kappale. Kappaleen sanoittivat ja sävelsivät Ace Wilder, Joy Deb ja Linnéa Deb. Sen ensiesitys oli vuoden 2014 Melodifestivalenin kolmannessa semifinaalissa 15. helmikuuta 2014. Kappale onnistui pääsemään finaaliin asti. Virallisesti kappale julkaistiin osana samannimistä EP:tä 23. helmikuuta 2014.

Wilder esitti kappaleen Friends Arenalla Tukholmassa Melodifestivalenin finaalissa. Kappale voitti tuomariston äänestyksen sekä tuli toiseksi puhelinäänestyksessä, hävittyään vain kahdella pisteellä Sanna Nielsenin kappaleelle ”Undo”.

Listasijoitukset

Lähteet

Vuoden 2014 kappaleet
Ruotsalaiset musiikkikappaleet